এম এ আই সজিব \ শায়েস্তাগঞ্জে মাইক্রোবাস ও সিএনজি অটোরিক্সার মুখোমুখি সংঘর্ষে সিএনজি চালক নিহত হয়েছেন। আহত হয়েছেন আরো ৭যাত্রী। নিহত সিএনজি চালক হলেন-চুনারুঘাট উপজেলার আছকির মিয়ার ছেলে কাউছার মিয়া। গতকাল বৃহস্পতিবার সকাল ১০টার দিকে শায়েস্তাগঞ্জের সন্নিকটে ঢাকা-সিলেট মহাসড়কের দেউন্দি এলাকায় এ দুর্ঘটনাটি ঘটে। শায়েস্তাগঞ্জ হাইওয়ে পুলিশ জানায়, চুনারুঘাট উপজেলার শাকিরমামুদ থেকে ছেড়ে আসা একটি যাত্রীবাসী সিএনজি (হবিগঞ্জ-থ-১১-০৯৭৪) দেউন্দি এলাকায় ঢাকা-সিলেট মহাসড়ক ক্রস করার সময় বিপরীত দিক থেকে আসা একটি মাইক্রোবাস (মেট্রো চ-১১-৫৪৯৩) এর সাথে মুখোমুখি সংঘর্ষ হয়। এতে ঘটনাস্থলেই সিএনজি চালক কাউছার মিয়া নিহত এবং ৭ জন আহত হয়। খবর পেয়ে হবিগঞ্জ ফায়ার সার্ভিস ও শায়েস্তাগঞ্জ হাইওয়ে থানা পুলিশ ঘটনাস্থলে পৌঁছে আহত চুনারুঘাট উপজেলার কাপুরিয়া গ্রামের রহিম উদ্দিনের পুত্র ...